stanford-oval/wikipedia huggingface dataset:
הווארד סנט-רוס
הערות שוליים

↑  "Howard Powell Sant-Ross invited to the Adidas Eurocamp". ספורטנדו. 7 ביוני 2013. אורכב מ-המקור ב-15 בספטמבר 2018. נבדק ב-15 בספטמבר 2018. {{cite news}}:  (עזרה)
↑  "Prichazi Sant-Roos a De Zeeuw". נימבורק (בצ׳כית). 29 ביוני 2015. נבדק ב-3 באוגוסט 2018. {{cite news}}:  (עזרה)
↑  "Denver Nuggets Announce 2017 NBA Summer League Roster and Mini-Camp Schedule". NBA. 30 ביוני 2017. נבדק ב-3 באוגוסט 2018. {{cite news}}:  (עזרה)
↑  "Darussafaka adds forward Sant-Roos". יורוקאפ. 20 ביולי 2017. אורכב מ-המקור ב-22 ביולי 2017. נבדק ב-20 ביולי 2017. {{cite news}}:  (עזרה)
↑  יורוקאפ: דרושאפקה ובלאט זכו אחרי 59:67 על לוקומוטיב קובאן, באתר וואלה, 13 באפריל 2018
↑  "Howard Sant-Roos officially signs with AEK Athens". ספורטנדו. 3 באוגוסט 2018. אורכב מ-המקור ב-4 באוגוסט 2018. נבדק ב-3 באוגוסט 2018. {{cite news}}:  (עזרה)
↑  AEK re-signs Howard Sant-Roos through 2021, Eurohoops, ‏2019-07-14 (באנגלית)
↑  רשמי: צסק"א מוסקבה שחררה את הווארד סנט-רוס, באתר ONE‏, 19 ביולי 2020
↑  "CSKA, Howard Sant-Roos part ways". ספורטנדו. 19 ביולי 2020. נבדק ב-19 ביולי 2020. {{cite web}}:  (עזרה)
↑  "היורש של רודי פרננדס" חתם בריאל מדריד, באתר ישראל היום, 21 ביולי 2020
↑  "Howard Sant-Roos inks with Panathinaikos" (באנגלית). ספורטנדו. 21 ביולי 2020. נבדק ב-21 ביולי 2020. {{cite web}}:  (עזרה)
↑  ‏אקס הפועל ירושלים חתם ביוון, פאנגוס יצטרף לצסק"א?, באתר ספורט1, 16 באוגוסט 2021
↑  "Howard Sant-Roos extends with Panathinaikos". ספורטנדו. 16 באוגוסט 2021. נבדק ב-16 באוגוסט 2021. {{cite web}}:  (עזרה)
↑  "Zaragoza officially announces Howard Sant-Roos". ספורטנדו (באנגלית). 27 באוגוסט 2022. נבדק ב-27 באוגוסט 2022. {{cite web}}:  (עזרה)
הידרה (קומיקס)

| --- | --- |

חברי ארגון הידרה, כפי שהם מופיעים על עטיפת החוברת Secret Warriors #6 מיולי 2009, אמנות מאת ג'ים צ'ונג וג'סטין פונסור.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Strange Tales #135 (אוגוסט 1965)
 יוצרים:  סטן לי ג'ק קירבי
 מידע
 סטטוס:  פעיל
 בסיס:  האי המרחף של הידרה
 חברוּת בקבוצה:  הגולגולת האדומה (מנהיג), ברון זמו, ברון וולפגנג פון סטרוקר, וייפר, גורגון, טופר צהוב, סין, קינגפין, קרוסבונז, קפטן אמריקה, ארמדילו, ברון בלוד, הכוורת, ארבעת הידרה (כוח טקטי, פטיש,  איש החצים ומיליטנט) וארנים זולא
 חברוּּת לשעבר בקבוצה:  באטרוק המזנק, בוב, גרים ריפר, זיקית, טאסקמאסטר, ספיידרוומן, ולנטינה אלגרה דה לה פונטיין, הארדבול, אוטו ורמיס, מלכת הידרה, קינג קוברה, שם קוד: בראבו
 דמויות קשורות
 אויבים:  איירון מן, פגי קרטר, ספיידרוומן, קפטן אמריקה 
 
הידרה (באנגלית: HYDRA) הוא ארגון טרור בדיוני המופיע בחוברות הקומיקס ביקום מארוול קומיקס. הארגון הופיע לראשונה בחוברת Strange Tales #135 מאוגוסט 1965, ונוצר על ידי הכותב סטן לי והמאייר ג'ק קירבי. בניגוד לארגונים אחרים ביקום מארוול, שם הארגון הוא אינו ראשי תיבות אלא התייחסות להידרה הלרניאנית במיתולוגיה היוונית. המוטו של הארגון מתייחס למיתוס ההידרה, שמציין כי "אם יכרתו ראש אחד, שניים נוספים ייקחו את מקומו" ומחזק את העובדה שמדובר בארגון עמיד וחסין כאשר הוא ניצב בפני התנגדות. סוכני הידרה לובשים לעיתים לבוש בצבע ירוק ובעל מוטיב נחש.
הידרה הוא ארגון פשע שמקדיש את פעילותו לשליטה עולמית וחתירה תחת מספר חזיתות, מה שמוביל לנאו-פשיזם ולסדר עולמי חדש. טווח פעולות הארגון משתרע על פני כל כדור הארץ, תוך התחמקות חוזרת ונשנית מסוכנות הביון S.H.I.E.L.D. הארגון ממומן בידי הונו האישי של ברון וולפגנג פון סטרוקר - שנרכש כתוצאה מביזת יצירות אמנות בידי הנאצים בזמן מלחמת העולם השנייה - ובידי כספים של המנהיגים המקוריים של החברה הסודית היפנית שהפכה ברבות השנים לארגון הידרה.
היררכיית הארגון מתחילה בברון סטרוקר, המכונה "ההידרה העילאי", שמנהל את הארגון מאחורי הקלעים. תחתיו מכוננת מועצה שלטת מרכזית, כאשר מתחתיה מנהלי מחלקות אינדיבידואלים, ומתחתיהם הסוכנים המיוחדים וסוכני השטח. הטכנולוגיה שעומדת בראשות הארגון היא מתקדמת ביותר, לרוב חייזרית, אשר נמצאה בידי ברון סטרוקר בשנת 1944.
ארגון הידרה הופיע במגוון עיבודים, טלוויזיוניים וקולנועיים, כמו סדרות האנימציה של הענק הירוק, אקס-מן והאוונג'רס. בסרט הלייב אקשן "קפטן אמריקה", גם המדען ארנים זולא וגם היינץ קרוגר היו חברים בארגון, שתואר כארגון צבאי עריק הכפוף לאדולף היטלר ומונהג בידי הגולגולת האדומה, שאובססיבי להשיג ממצאים קסומים במאמציו לשלוט בעולם כולו. בנוסף, הארגון תואר כענף מדעי מתקדם של הרייך השלישי.
הערות שוליים

1 2  Secret Warriors #1, April 2009
↑  Captain Savage and his Leatherneck Raiders #2-4, March-July 1968
↑  Strange Tales #135, August 1965
↑  Avengers: The Initiative Special #1, January 2009
↑  Avengers: The Initiative #24, July 2009
↑  New Avengers Vol.2 #18, January 2012
↑  Avengers Vol.4 #24, May 2012
הדרבי של אדינבורו

לוח התוצאות של האמפדן פארק, מציג את תוצאת הסיום של חצי-גמר הגביע הסקוטי לעונת 2005-06
הדרבי של אדינבורו הוא הכינוי שניתן למשחק הכדורגל בין הארטס לבין היברניאן, שתי קבוצות הכדורגל הבכירות של העיר אדינבורו שבסקוטלנד. היריבות בין שני המועדונים, החלה לה אי שם באמצע שנות ה-70 של המאה ה-19, מה שהופך אותה לאחת היריבויות העתיקות ביותר בכדורגל העולמי. המשחק הראשון בין 2 הקבוצות שוחק ביום חג המולד (25 בדצמבר) של שנת 1875 (שנת הקמתה של היברניאן) ובו ניצחה הארטס 1-0.
המשחקים משוחקים בדרך כלל או באיסטר רואד או בטיינקסטל. נכון להיום, הקבוצות נפגשות בין 3 ל-4 פעמים בעונה במסגרת ליגת העל הסקוטית, בהתאם למיקומן בתום העונה הסדירה לפני החלוקה לבית עליון ותחתון. הקבוצות נגשות לעיתים גם במסגרת הגביעים השונים דוגמת הגביע הסקוטי וגביע הליגה הסקוטי.
מפגש בין 2 הקבוצות במסגרת גביע כלשהו, הפך לנדיר מאוד בעשורים האחרונים, אולם הקבוצות נפגשו במסגרת חצי גמר הגביע הסקוטי בעונת 2005-06 (הארטס ניצחה 4-0), וכמו כן במסגרת רבע גמר גביע הליגה בעונת 2006-07 (היברניאן ניצחה 1-0). מפגש הגביע המפורסם ביותר ביניהן שוחק בגמר הגביע הסקוטי בשנת 1896, הגמר היחיד ששוחק מחוץ לגלאזגו, בו ניצחה הארטס 3-1.
רוב ג'ונס מבקיע להיברניאן את השער היחיד במסגרת רבע-גמר גביע הליגה הסקוטי בעונת 2006-07
בין שנות ה-70 המאוחרות ועד לאמצע שנות ה-80, היו קרבות אוהדים רבים בין 2 מחנות האוהדים, אולם היום דבר זה די חריג. בשנים האחרונות, רוב המשחקים שוחקו ללא שנמכרו כל הכרטיסים למשחק, בעיקר בקרב אוהדי ה"חוץ" (מכיוון שהמשחקים מתקיימים באדינבורו, אף קבוצה לא באמת אורחת) עקב המחירים היקרים להחריד ביציעים המוקצים להם.
שיאי דרבי > שיאים כלליים

להארטס יש את המאזן הטוב יותר בדרבים, עם 128 ניצחונות מול 82 של היבניאן, ו-82 משחקים שנסתיימו ללא הכרעה (תיקו). נכון להיום התקיימו כ-600 משחקי דרבי מאז הקמתן של 2 הקבוצות. גם בתחרויות ידידותיות של אדינבורו ידה של הארטס על העליונה עם 140 ניצחונות, למול 112 של היברניאן.
שיאי דרבי > שיאים למשחק יחיד

הניצחון הגדול ביותר (הפרש השערים הכי גדול) בדרבי במשחק רשמי שייך דווקא להיברניאן שהביסה 7-0 את הארטס באצטדיון טיינקסטל (אצטדיונה של הארטס) ב-1 בינואר 1973. אולם, בכלל המשחקים (רשמיים ולא רשמיים) הניצחון הגבוה ביותר הוא של הארטס, שהביסה את היברניאן 10-2 באוגוסט 1893. הניצחון עם מספר השערים הגבוה ביותר במשחק רשמי הוא של הארטס, 8-2, בליגה, ב-21 בספטמבר 1935.
שיאי דרבי > שיא צופים

שיא הצופים למשחק דרבי בעיר אדינבורו עומד על 65,860 ב-2 בינואר 1950, כאשר הארטס ניצחה 2-1 באיסטר רואד (מגרשה של היברניאן). זהו גם מספר הצופים הגבוה ביותר בסקוטלנד לאירוע ספורט ששוחק מחוץ לגלאזגו.
המשחקים "הגדולים"

המשחק "הגדול" ביותר בין 2 הקבוצות היה גמר הגביע הסקוטי בשנת 1986, ששוחק באצטדיון לוגי גרין, אדינבורו. נכון לשנת 2007, זהו משחק הגמר היחיד ששוחק מחוץ לגלאזגו (כפי שכבר צוין לעיל). הארטס ניצחה 3-1 לעיני 17,340 צופים. המשחק "הגדול" ביותר של השנים האחרונות, היה חצי הגמר של הגביע הסקוטי בשנת 2006, שבו 2 הקבוצות ידעו כי ניצחון יעלה אותן לגמר מול גרטנה, אשר שיחקה באותו זמן בליגת המשנה בסקוטלנד. הארטס ניצחה 4-0, בדרך לזכייה בגביע עצמו, אך רק לאחר קרב מן הנקודה הלבנה. היברניאן "נקמה" בהארטס על ההפסד ההוא עונה לאחר מכן, לאחר שהדיחה אותה על ידי ניצחון 1-0 ברבע גמר גביע הליגה הסקוטי, בדרכה לזכות בגביע.
דרבי "השנה החדשה"

משחק דרבי מסורתי שהיה בדרך כלל משוחק בכל שנה ביום הראשון של השנה החדשה (1 בינואר), או ב-2 בינואר, שגם הוא יום חופשי בסקוטלנד. בשנים האחרונות המשחק כבר כמעט ולא נערך עקב מדיניות תכנון המשחקים של ליגת העל הסקוטית, אשר נשלטת על ידי הטלוויזיה, שמעדיפה באופן שיטתי את הדרבי של "הדור הישן". מבין 88 המשחקים ששוחקו בשנה החדשה, היברניאן מחזיקה בשיא הניצחונות עם 31 מול 28 ניצחונות של הארטס. רק 3 משחקי דרבי שוחקו בעשר השנים האחרונות; תיקו 2-2 בטיינקסטל ב-1998, תיקו 4-4 גם כן בטיינקסטל ב-2003, ותיקו 1-1 באיסטר רואד ב-2005.
משחקים נבחרים

| תאריך | תוצאה | אצטדיון | מסגרת | מספר צופים | הערות |
| --- | --- | --- | --- | --- | --- |
| 25 בדצמבר 1875 | הארטס 1 היברניאן 0 | איסט מידואוס | ידידות | - | הדרבי הראשון. |
| 29 בספטמבר 1877 | הארטס 0 היברניאן 0 | איסט מידואוס | הסיבוב ה-1 של הגביע הסקוטי | - | התיקו הראשון בהיסטוריה של הגביע הסקוטי. |
| 23 באוקטובר 1886 | היברניאן 5 הארטס 1 | היברניאן פארק | הסיבוב ה-3 של הגביע הסקוטי | 7,000 | היברניאן מדיחה את הארטס בדרך לזכייה ראשונה בהיסטוריה בגביע. |
| 1 בינואר 1895 | הארטס 6 היברניאן 1 | טיינקסטל | ידידות | 8,000 | דרבי "השנה החדשה" הראשון. |
| 28 בספטמבר 1895 | הארטס 4 היברניאן 3 | טיינקסטל | ליגת המשנה הסקוטית | 17,500 | המשחק הראשון במסגרת ליגת המשנה. |
| 14 במרץ 1896 | הארטס 3 היברניאן 1 | לוגי גרין | גמר הגביע הסקוטי | 17,340 | מפגש הגמר היחיד עד כה. |
| 1 בינואר 1937 | הארטס 3 היברניאן 2 | טיינקסטל | ליגת המשנה הסקוטית | 39,908 | האריסון מבקיע את השער המהיר ביותר בתולדות הדרבי, לאחר 11 שניות. 1-0 לטובתה של היברניאן. |
| 2 בינואר 1950 | היברניאן 1 הארטס 2 | איסטר רואד | ליגת המשנה הסקוטית | 65,860 | שיא צופים לדרבי. |
| 18 בספטמבר 1965 | הארטס 0 היברניאן 4 | טיינקסטל | ליגת המשנה הסקוטית | 22,369 | היברניאן קובעת את תוצאת המשחק כבר לאחר 10 דקות. |
| 8 בספטמבר 1973 | הארטס 4 היברניאן 1 | טיינקסטל | ליגת המשנה הסקוטית | 28,946 | הארטס כובשת לראשונה לרשתה של היברניאן לאחר 9 משחקים. |
| 27 באוגוסט 1994 | הארטס 0 היברניאן 1 | טיינקסטל | ליגת העל הסקוטית | 12,371 | היברניאן שוברת את רצף 22 משחקים ללא הפסד של הארטס בדרבי. |
היוריסטיקת הזמינות

היוריסטיקת הזמינות (באנגלית: Availability Heuristic) היא "קיצור דרך" חשיבתי (היוריסטיקה) שאנשים עושים במצב של אי-ודאות כשהם נדרשים לבצע הערכה של נפיצותו, שכיחותו או הסתברותו של מאורע כלשהו. אנשים עושים זאת על בסיס הקלות שבה הם יכולים להעלות במחשבתם דוגמאות למאורע. כתוצאה מכך, מוערכת הסתברותם של מאורעות שניתן לדמיין בקלות, כגבוהה יותר ממאורעות שקשה להעלות בדמיון. השימוש בהיוריסטיקה זו יוביל, בדרך כלל, להחלטות נכונות, אך לעיתים השימוש בהן מוביל להטיות בשיפוט, מה שקרוי הטיות קוגניטיביות. אלו הן הטיות משום שהשיפוטים של האדם בפועל חורגים מהסטנדרט, או מהאומדן הנכון שנקבע על ידי המודל הנורמטיבי של הסטטיסטיקה וההסתברות. למעשה, הקביעה  שמדובר בהטיה, כפופה לעובדה שהפרדיגמה המחקרית בה נעשה שימוש היא של השוואת מודלים נורמטיביים למודלים דסקריפטיביים.
דוגמה טיפוסית ליישום של היוריסטיקת הזמינות ניתן למצוא בסברה הנפוצה שהסיכוי למות מהיטרפות על ידי כריש גבוה יותר מהסיכוי למות מהיפגעות על ידי חלקי מטוס נופלים, אף על פי שהסיכוי לאחרון גבוה פי 30. הסיבה לכך נעוצה, ככל הנראה, בעובדה שהתקפות כריש זוכות לחשיפה רחבה יותר באמצעי התקשורת ובסרטים. כתוצאה, קל לאדם לדמיין את מלוא אימתן. נפילת חלקי מטוס, לעומת זאת, פחות מסוקרת ויש בה מידה רבה של אקראיות. דוגמה יותר עכשווית המושפעת אף היא משכיחות הדיווח באמצעי התקשורת, היא אומדן שניתן לכמות הפגועים ביהודה ושומרון (בחודש האחרון או בשנת 2022). סביר שניתן אומדן גבוה יותר לשיעור זה אם אנו מבקרים באמצעי תקשורת שנוטים לסקר זאת (למשל בחדשות 0404), מאשר נחשפים לאמצעי התקשורת שנוטים פחות לסקר למידע זה.
מידת השליטה הממשית או הנתפסת של אנשים באירוע שבמוקד, משפיעה אף היא על מידת ההטיה המתקבלת מהשימוש בהיוריוסטיקה זו. לדוגמה, אנשים חוששים יותר מהתרסקות מטוס או מהיפגעות בפעולה טרוריסטית מאשר מתאונה העלולה להתרחש עקב נהיגה במכונית. זאת למרות שמבחינה סטטיסטית הסיכוי להיפגע בתאונת מכונית גבוהה יותר מהסיכוי להיפגע מהתרסקות מטוס או מפעולת טרור. הסבר אפשרי לכך היא העובדה שבהתרסקות מטוס או בפעולת טרור מידת השליטה הנתפסת והממשית של המעורב בה היא קטנה מאוד, בעוד שבנהיגה במכונית תחושת השליטה גבוהה הרבה יותר.
תופעה זו דווחה לראשונה על ידי הפסיכולוגים עמוס טברסקי ודניאל כהנמן, שזיהו גם את היוריסטיקת היציגות והיוריסטיקת ההתאמה והעגינה.
הערות שוליים

↑  Tversky, A., & Kahneman, D. (1974), Judgment under Uncertainty: Heuristics and Biases, . science, 185(4157), 1974, עמ' 1124-1131
↑  אלישע בן קימון, הרבה יותר פיגועים ביו"ש, הרבה יותר נרצחים: נתוני השב"כ השנה לעומת אשתקד, באתר ynet, 28 בדצמבר 2022
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
הידרוגרוסולר

| --- | --- |
קבושון מהידרוגרוסולר ורוד
קבושון מהידרוגרוסולר ורוד
 תכונות המינרל
 הרכב כימי:  Ca3Al2(SiO4)3-x(OH)4x
 מערך קריסטלוגרפי:  קובייתי
 צורת הגביש:  מופיע הן כגבישים אֵיאוֹהֶדרָליים (מפותחים היטב) שצורתם אוקטהדרון עד לגודל של 0.3 מ"מ; כקליפות בעובי 60 מיקרונים המחליפים מינרלים אחרים כדוגמת אנדרדיט; ובמקבצים קומפקטיים.
 צבע:  צהוב או חסר צבע, ירוק עד ירוק כחלחל, ורוד, לבן, אפור
 ברק:  זגוגי
 שקיפות:  הגבישים שקופים למחצה עד אטומים
 פצילות:  אין
 שבירה:  דמוית קונכייה
 קשיות:  6.5-5 בסולם מוס (הקשיות הולכת ויורדת ככל שאחוז ההידרוקסיל עולה)
 משקל סגולי:  3.1
 שרטוט:  לבן
 מינרלים נלווים:  קוורץ, קלציט, גבס, ארגוניט, וטריט, טרמוליט, וזוביאניט, וולאסטוניט ופורטלנדיט
הידרוֹגרוֹסוּלר (בכתיב לועזי: Hydrogrossular) הוא מינרל נזוסיליקטי השייך לקבוצת הגארנט. השם בא לציין החלפה של יונים של סיליקט (SiO4) ביונים של הידרוקסיל במבנה המינרל גרוסולר.
תכונות

נוסחת המבנה הכימי של ההידרגרוסולר היא Ca3Al2(SiO4)3-x(OH)4x. משנת 1983 השם הידרוגרוסולר אינו מקובל על האגודה הבינלאומית למינרלוגיה, והיא מכירה בשני סוגי מינרלים נפרדים על פי ערך ה-x בנוסחה. כשערכו של x הוא בין 0.2 ל-1.5 קרוי המינרל היבשיט, וכשערכו של x הוא בין 1.5 ל-3 קרוי המינרל קאטואיט. הגדרה נוספת להידרוגרוסולר כוללת רק את המינרל שבין גרוסולר להיבשיט. ההיבשיט נתגלה לראשונה ב-1905 על ידי פרופ' יוזף עמנואל היבְּש (Josef Emanuel Hibsch;‏ 1940-1852), מהאקדמיה הגרמנית לחקלאות בטשן (Tetschen כיום Český Těšín) בבוהמיה וקרוי על שמו. ההיבשיט נתגלה בגבעה המכונה מארינסקה הורה (Mariánská hora), ליד העיירה אוסטי נד לבם (Ústí nad Labem) בבוהמיה שבצ'כיה. הקאטואיט נתגלה לראשונה ב-1984 במחצבת קמפומורטו (Campomorto), סמוך לקומונה מונטלטו די קסטרו (Montalto di Castro) שבמחוז לאציו שבאיטליה. הקאטואיט קרוי על שם אקירה קאטו, מינרלוג מהמוזיאון הלאומי למדע בטוקיו שביפן.
ההידרוגרוסולר משתתף בשורה איזומורפית (מצב בו אטום אחד או יותר במבנה המינרל יכול להיות מוחלף על ידי אטום אחר מבלי שיחול שינוי במבנה המינרל) עם הגרוסולר. כאשר להיבשיט ולקאטואיט יש שורה איזומורפית עם הגרוסולר מצד אחד והאחד עם השני מצד שני.
הידרוגרוסולר מצוי במקבצים קומפקטיים כשלפעמים הוא גדל יחד עם וזוביאניט. אופטית המינרל הוא איזוטרופי, ומקדם השבירה הממוצע שלו הוא 1.67. המינרל שקוף למחצה עד אטום ומצוי בגוונים של ירוק עד ירוק כחלחל, ורוד, לבן, ואפור. מקור הצבע הירוק הוא כרום וייתכן שגם ברזל. הידרוגרוסולר ורוד מעיד על הימצאות מנגן. בהידרוגרוסלר עשויים להיות תכלילים קטנים בצבע אפור כהה עד שחור. הוא דומה לירקן ולעיתים הוא מכונה בשמות מטעים כמו "ירקן טראנסוואל" ו"ירקן אפריקני".
שימושים

בהידרוגרוסולר נעשה לעיתים שימוש כאבן חן, כשנוהגים לחתוך אותו בצורת קבושון, או שיוצרים ממנו חרוזים. בנוסף, כל סוגי הגרוסולר הם מינרלים מבוקשים על ידי אספנים.
מקור ותפוצה

היבשיט מצוי בחוואר סידני, למשל במאריאנסקה הורה (Mariánská hora) בצ'כיה, בסלעי זאוליט-קלציט ובסלעי חוואר שעברו התמרה בחום נמוך (תצורת חתרורים בישראל). קאטואיט מצוי בחללים בלבה פונוליטית שהתפרצה דרך חוואר חרסיתי.
מקורות להידרוגרוסולר ירוק וורוד מצויים בדרום אפריקה, קנדה, וארצות הברית. הידרוגרוסולר לבן מצוי בבורמה ובסין.
מקומות לדוגמה בהם מוצאים היבשיט כוללים את הר סנט-אילר בפרובינציית ׂקוויבק שבקנדה; בגבעת מארינסקה הורה (Mariánská hora), ליד העיר אוסטי נד לבם בבוהמיה שבצ'כיה (שם נתגלה לראשונה); בסמוך לאובנה (Aubenas) במחוז ארדש שבצרפת; בקרסטמור (Crestmore), במחוז ריברסייד (Riverside) בקליפורניה שבארצות הברית ובמחוז טוקה-טוקה, כ-150 קילומטרים צפונית לאוקלנד שבניו זילנד. בישראל ניתן למצוא היבשיט בתצורת חתרורים (למשל בבקעת חתרורים מזרחית לערד).
קאטואיט הוא מינרל נדיר למדי וניתן למצוא אותו במחצבת קמפומורטו (Campomorto), סמוך לקומונה מונטלטו די קסטרו (Montalto di Castro) שבמחוז לאציו שבאיטליה; ובפלרקן (Flekkeren) שליד סקיין (Skien) במחוז טלמרק שבנורווגיה. כמו היבשיט, ניתן למצוא קאטואיט בישראל בתצורת חתרורים.
הערות שוליים

↑  אתר Minerals Net. הערה: בהגדרת הקאטואיט בדף נפלה טעות.
↑  אתר Mindat
↑  לרשימה המלאה ניתן להיעזר בקישורים לאתרMindat.
דלילה מוחמד

דלילה מוחמד (באנגלית: Dalilah Muhammad; נולדה ב-7 בפברואר 1990) היא אתלטית אמריקאית. היא האלופה האולימפית (ריו דה ז'ניירו 2016), אלופת העולם (דוחה 2019), פעמיים סגנית אלופת העולם (מוסקבה 2013 ולונדון 2017), 4 פעמים אלופת ארצות הברית (2013, 2016, 2017 ו-2019), אלופת העולם לנוער (אוסטרבה 2007), ושיאנית העולם לשעבר בריצת 400 מטר משוכות (52.16 שניות).
בשנת 2019 זכתה מוחמד בתואר אתלטית השנה בעולם.
ביוגרפיה

מוחמד נולדה בג'מייקה, קווינס, שבניו יורק סיטי. היא למדה והתאמנה באוניברסיטת דרום קליפורניה.
ביוגרפיה > 2007 > אלופת העולם נוער

באליפות העולם באתלטיקה לנוער (עד גיל 17, כולל) שנערכה באוסטרבה, צ'כיה ביולי 2007 זכתה מוחמד במדליית זהב בריצת 400 מטר משוכות בתוצאה של 57.25 שניות.
ביוגרפיה > 2013 > אלופת ארצות הברית וסגנית אלופת עולם

באליפות ארצות הברית שנערכה בדה מוין, איווה ביוני 2013 זכתה מוחמד במדליית זהב בריצת 400 מטר משוכות בתוצאה של 53.83 שניות. באליפות העולם שנערכה במוסקבה, רוסיה באוגוסט אותה שנה היא זכתה במדליית כסף, בריצת 400 מטר משוכות בתוצאה של 54.09 שניות, אחרי זוזאנה היינובה מצ'כיה (52.83 שניות) ולפני בת ארצה לשינדה דמוס (54.27 שניות).
ביוגרפיה > 2016 > אלופה אולימפית

במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 סיימה מוחמד ראשונה בריצת 400 מטר משוכות בשיא אישי חדש ובתוצאת השנה בעולם של 52.88 שניות ונכללה במשלחת האמריקאית למשחקים. במשחקים עצמם היא זכתה במדליית זהב בריצת 400 מטר משוכות, בתוצאה של 53.13 שניות, לפני בת ארצה אשלי ספנסר (53.72 שניות) ושרה סלוט פטרסן מדנמרק (53.55 שניות).
ביוגרפיה > 2017

באליפות ארצות הברית שנערכה בסקרמנטו, קליפורניה בסוף יוני 2017 ושהיוו את המבחנים האמריקאים לאליפות העולם זכתה מוחמד במדליית זהב בריצת 400 מטר משוכות בתוצאת השנה בעולם, התוצאה השישית בכל הזמנים ובשיא אליפות חדש של 52.64 שניות, לפני שמיר ליטל (52.75 שניות) וקורי קרטר (52.95 שניות). באליפות העולם עצמה שנערכה בלונדון באוגוסט היא זכתה במדליית כסף בריצת 400 מטר משוכות בתוצאה של 53.50 שניות, אחרי קרטר 53.07 שניות ולפני ריסטננה טרייסי מג'מייקה (53.74 שניות).
מוחמד השתתפה בריצת 400 מטר משוכות בארבע תחרויות מסבב ליגת היהלום. בחודש מאי, בתחרות ליגת היהלום ביוג'ין, סיימה במקום חמישי בתוצאה של 54.53 שניות. חודשיים לאחר מכן, בתחרות בלוזאן, נפצעה לאחר מאה מטרים ולא סיימה את הריצה. חודש לאחר מכן, בתחרות בבירמינגהאם סיימה במקום שני בתוצאה של 54.20 שניות ובספטמבר, בגמר ליגת היהלום בבריסל, זכתה במדליית זהב בתוצאה של 53.87 שניות.
ביוגרפיה > 2019 > שיאנית עולם

באליפות ארצות הברית שנערכה בדה מוין, איווה ב-28 ביולי 2019 זכתה מוחמד במדליית זהב בריצת 400 מטר משוכות בשיא עולם חדש של 52.20 שניות, שיפור לשיא העולם בן 16 השנים של יוליה פצ'ונקינה מרוסיה (52.34 שניות).
ביוגרפיה > 2019 > אלופת עולם

באליפות העולם שנערכה בדוחה ב-4 באוקטובר זכתה מוחמד במדליית זהב בריצת 400 מטר משוכות, לאחר ששברה את שיאה העולמי הטרי וקבעה תוצאה של 52.16 שניות, לפני בת ארצה סידני מק'לוכלין (52.23 שניות) וראשל קלייטון מג'מייקה (53.74 שניות).
ביוגרפיה > 2021

באולימפיאדת טוקיו (2020) היא זכתה בשתי מדליות, זהב וכסף. מדליית כסף בריצת 400 מטר משוכות בתוצאה טובה משיא העולם 51.58 שניות, אחרי 
סידני מק'לוכלין שקבעה שיא עולם חדש של 51.46 שניות ולפני פמקה בול מהולנד (52.03 שניות) ומדליית זהב בריצת שליחות 4x400 מטר ביחד עם סידני מק'לוכלין, אליסון פליקס ואתינג מו בתוצאה של 3:16.85 דקות, לפני פולין (3:20.53 דקות) וג'מייקה (3:21.24 דקות).
תארים והישגים

בשנת 2019 זכתה מוחמד בתואר אתלטית השנה בעולם.
שיאים אישיים > אצטדיון

ריצת 100 מטר: 11.42 שניות (2013)
ריצת 200 מטר: 23.62 שניות (2009)
ריצת 400 מטר: 52.64 שניות (2016)
ריצת 100 מטר משוכות: 13.33 שניות (2012)
ריצת 400 מטר משוכות: 52.20 שניות (2019), שיא עולם לשעבר
הידרה (אי)

| --- | --- |

 נתונים גאוגרפיים
 מיקום:  המפרץ הסרוני 
 קואורדינטות:  37°20′06″N 23°28′21″E﻿ / ﻿37.335°N 23.4725°E﻿ / 37.335; 23.4725
 שטח:  49.586 קילומטר רבוע
 נתונים מדיניים
 מדינה:  יוון 
 אוכלוסייה:  1,966 (2011)
 אזור זמן:  UTC+2
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהידרה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהידרה
 
נמל הידרה לאחר השקיעה, אפריל 2022
בתי העיירה הידרה
מראה אופייני בנמל הידרה
הידרה (ביוונית: Ύδρα) הוא אי ארוך וצר מול חופי דרום יוון, בין המפרץ הסרוני למפרץ ארגוליס. בשל הגישה הקלה והנוחה לאתונה, בירת יוון, מהווה האי יעד חופשה פופולרי לתושבי אתונה ולתיירים זרים. באי אסורה תנועת רכב ממונע, למעט מספר קטן של משאיות קטנות לצורכי תחזוקה, והתחבורה בו מבוססת על פרדות וחמורים.
גאוגרפיה

שטח האי הוא כ-50 קמ"ר, אורכו כ-20 ק"מ ורוחבו בנקודה הרחבה ביותר כ-6 ק"מ. באי יישוב גדול יחיד (אוכלוסייה: 1,966 נפש ב-2011) בצפון האי, יש נמל אוניות קטן וצפוף מאוד (במיוחד בחודשי הקיץ), הנקרא אף הוא הידרה. בנוסף נמצאים באי מספר מנזרים. הנקודה הגבוהה באי היא הר ארוס, שגובהו הוא 590 מטרים מעל פני הים. מבחינה מנהלית שייך האי למחוז אטיקה.
האי מופרד מחופי פלופונסוס על ידי מצר הידרה, ומערבה לו שוכן במרחק של כשלושה ק"מ בלבד האי דוקוס (אנ'), הנמצא בתחום שיפוטו.
האי צחיח, הקרקע סלעית והצומח מורכב ברובו מחורש ים תיכוני.
היסטוריה

במאות ה-18 וה-19 היה האי למרכז סחר ימי חשוב והתגוררו בו מספר רב של סוחרים עשירים. בתי המידות שלהם, הבנויים מאבן בסגנון ערי המסחר של איטליה (ונציה, ג'נובה וכדומה) מקיפים עד היום את הנמל. סוחרי האי התעשרו כתוצאה מפעולה על הקו הדק שבין מסחר לגיטימי לבין הברחות ושוד ימי. הקלות היחסית לבצר את הנמל ולמנוע גישה לאי הפכו אותו למעוז של חיים עצמאיים יחסית, שהתייצבו מול חוקי השליטים העות'מאניים. התותחים הישנים עדיין מופנים מחומות הנמל אל מול הים.
במהלך מלחמת העצמאות של יוון נידבו סוחרי האי, בהשראתה של לסקרינה בובולינה, ספינות לצי המורדים בממשל העות'מאני והצי היווה גורם חשוב בהצלחת המאבק. גיבור המלחמה בן האי, גיורגוס קונטוריוטיס (Georgios Kountouriotis, Γεωργιος Κουντουριώτης), כיהן כראש ממשלת יוון בשנת 1848.
בשנות ה-60 וה-70 של המאה ה-20 "גילו" את האי ידוענים ועברו לגור בו לתקופות קצרות או ארוכות. בהם השחקנית סופיה לורן והזמר לאונרד כהן.
העיירה הידרה

העיירה בנויה בתבנית חצי גורן על צלע ההר המקיפה את הנמל. לב העיירה הוא מעגן הסירות והיאכטות והטיילת שסביבו, בה נמצאים שירותי תיירות, מסעדות, טברנות, בתי קפה וחנויות הפונות לקהל התיירים. חלק ניכר מבתי העיירה משמשים כבתי מלון ודירות להשכרה לנופשים. מן הנמל מטפסים רחובות צרים פנימה אל חלקה הפנימי של העיירה. מעל הפינה המערבית של הכניסה לנמל יש שרידי מבצר עתיק אליו ניתן להגיע דרך הסמטאות הצרות.
בעיירה מספר מבנים מרכזיים בהם מוזיאון (ביתו של גיורגוס קונטוריוטיס) וכנסייה עם מגדל שעון.
הערות שוליים

↑  Είσοδος
| --- | --- |
בקרת זהויות :  NLI: 987007533744005171  GND: 4240022-3  NKC: xx0120119  VIAF: 315127155   WorldCat (עם VIAF): 315127155
הורנברוק

| --- | --- |

מיקום במחוז סיסקיו ובקליפורניה
 מדינה:  ארצות הברית ארצות הברית
  מדינה:  קליפורניה קליפורניה
 מחוז:  מחוז סיסקיו
 שטח:  3.047 קמ"ר
 גובה:  662 מטרים
 אוכלוסייה:  ‏
  ‑ בעיירה:  266 (2020)
 קואורדינטות:  41°54′35″N 122°33′27″W﻿ / ﻿41.909722°N 122.557500°W﻿ / 41.909722; -122.557500
 אזור זמן:  UTC -8
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הורנברוק(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הורנברוק(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהורנברוק(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהורנברוק  he tabBackground:;tabBorder:#aaa;defaultTab:0;
הוֹרנברוּק (באנגלית: Hornbrook) הוא יישוב כפרי לא מאוגד, במחוז סיסקיו בקליפורניה בארצות הברית. אוכלוסייתו מנתה 266 תושבים נכון למפקד 2020, עלייה מ-248 ממפקד 2010. שם המקום נקבע על ידי חברת הרכבות סאות'רן פסיפיק בשנת 1886, ונגזר מקיומו של פלג (באנגלית ברוּק) שעבר בשטחו של דייוויד הורן.
גאוגרפיה

הורנברוק שוכנת ב-41°54′35″N 122°33′27″W﻿ / ﻿41.909722°N 122.557500°W﻿ / 41.909722; -122.557500.
על פי לשכת מפקד האוכלוסין של ארצות הברית, יש ליישוב שטח כולל של 3.1 קילומטרים רבועים, 99.04% ממנו קרקע ו-0.96% ממנו מים.